پاکستان: سرچ آپریشن کے دوران 4 حملہ آور ہلاک

پاکستان میں انتخابی مہم کے دوران ہونے والی دہشتگردانہ کارروائیوں کے بعد سکیورٹی فورسز نے لاء اینڈ آرڈر کو یقینی بنانے کیلئے بڑے پیمانے پر سرچ آپریشن شروع کیا۔

خبر کا کوڈ: 1854

تاریخ: 16 July 2018 - 17:48

مقدس دفاع نیوز ایجنسی کی بین الاقوامی رپورٹر رپورٹ کے مطابق، پاکستان کے صوبہ بلوچستان میں آواران کے علاقے زیارت میں سرچ آپریشن کے دوران فائرنگ کے تبادلے میں 4 حملہ آور مارے گئے ۔

ڈپٹی کمشنر آواران کے مطابق آواران کے علاقے کھولی زیارت میں سرچ آپریشن کے دوران مسلح افراد نے فائرنگ کردی۔

فائرنگ کے تبادلے میں چار حملہ آور مارے گئے، ہلاک ہونے والے افراد کے قبضے سے اسلحہ اور تین موٹرسائیکلیں برآمد کی گئیں۔

پیغام کا اختتام/